open-index/open-wikipedia-markdown huggingface dataset:
Angèle Mirkes

D**'Angèle Mirkes**, gebuer de 26. Dezember 1921, a gestuerwen de 26. Dezember 2010, war eng lëtzebuergesch Schauspillerin a Sängerin.

D'Angèle Mirkes huet hir Theaterkarriär 1936 beim Déifferdenger Ensembel "Theaterfrënn" ugefaangen, wou si iwwer 30 Joer laang gespillt huet. Duerno war si Member vum Lëtzebuerger Theater an ass ënner anerem an der *[[Revue (Lëtzebuerger Theater)|Revue]]* als Sängerin opgetrueden.

Hir éischt Plack huet *Rousen fir d'Mamm* geheescht. An den 1970er Joren huet si op méi wéi 20 aner Disquë gesongen. Ee vun hire bekanntste Lidder däerft de *Schnéiwalzer* gewiescht sinn.

## Discographie (Auswiel)
* 1987: *Eng Rees an d'Ländchen*, mam Christiane Raach a John Belli, MC bei Luxembourg-Sound
* 1989: *Bei ons am Ländchen*, mam Christiane Raach a John Belli, MC bei Luxembourg-Sound
Pierre-Éloi Schoué

De **Pierre-Éloi Schoué**, gebuer den 9. September 1849 zu Konsdref, a gestuerwen den 11. September 1919, war e lëtzebuergeschen Apdikter, Botaniker, a Politiker.

Hien hat 1874 déi Eecher Apdikt op der Eecher Plaz vum Jean Meyer iwwerholl, a wéi en 1890 opgehalen huet, huet en se un de Xavier Perlia weiderverkaaft. D'Apdikt huet deem säin Numm nach bis Enn vun den 2010er Jore behalen.

Vun 1888 u war hie Buergermeeschter vun der deemoleger Gemeng Eech, bis en 1911 ofgesat gouf, well en d'Ausféierungsbestëmmungen net genee genuch agehalen hat. Hie war vun 1902 bis 1908 Deputéierten an der Chamber. 

Als Undenken un de Schoué ass 1959 eng Strooss um Kierchbierg no him genannt ginn: d'Rue Pierre-Éloi Schoué.
John Quincy Adams

Den **John Quincy Adams**, gebuer den 11. Juli 1767 zu Quincy, Massachusetts, a gestuerwen den 23. Februar 1848 zu Washington D.C., war vun 1825 bis 1829 de 6. President vun de Vereenegte Staate vun Amerika.

Säi Papp war den John Adams, den 2. President vun den Vereenegte Staate vun Amerika.

## Um Spaweck

* De President Adams op der Websäit vum Wäissen Haus
Slavonic Channel International

**Slavonic Channel International** (op Ukrainesch: **Міжнародний Слов'янський Канал**), kuerz **SCI**, war eng ukrainesch Televisiounschaîne mat Sëtz zu Kiew, déi de 14. Dezember 1994 gegrënnt gouf. Am Joer 2012 gouf opgehale mat senden.

## Geschicht, Aarbecht a Wierkung
**SCI** huet de 14. Dezember 1994 seng Emissiounen ugefaangen an ass iwwer Satellit z'empfänken.

Direktesch war d'Walerija Iwanenko.

## Um Spaweck
* Offiziell Websäit vun SCI
Thomas Morus

Den **Thomas Morus** (Sir Thomas More), gebuer de 7. Februar 1478 zu London an higeriicht de 6. Juli 1535 am Tower vu London, war en englesche Jurist, Staatsmann, Historiker an Humanist. 1935 gouf hie vun der kathoulescher Kierch helleggesprach.

## Biographie
Als Jong vun engem kinnekleche Riichter gebuer, ass den Thomas More mat 16 Joer bei de Morton, Äerzbëschof vu Canterbury, placéiert ginn. 1497 koum hien op Oxford, wou en dem Erasmus vu Rotterdam an aneren dichtege Leit begéint ass. An där Universitéitsstad huet hien déi nei geeschteg Stréimung, den Humanismus, kennegeléiert. Hien huet Droit studéiert, an ee Moment huet et ausgesinn, wéi wann hien an den Déngscht vun der Kierch wéilt antrieden. Mä 1504 ass hien an d'Parlament zu Westminster komm. Do ass hien duerch seng kräfteg Riedkonscht opgefall, an dat huet him eng héich Plaz abruecht. Hien hat och vill Erfolleg um Geriicht, an de *Lord Chancellor* Wolsey huet en dem Kinnek Henry VIII. virgestallt, deen du seng Carrière favoriséiert huet. Den Thomas More gouf Kanzler vum Herzogtum Lancaster a *Speaker* vum House of Commons (1523); hie krut och diplomatesch Missiounen, ë.&nbsp;a. beim Keeser Karel V. a beim Kinnek vu Frankräich François I<sup>er</sup>. Wéi de Wolsey op emol net méi an der Gonscht vum Kinnek stoung, ass den Thomas More - iwweregens net grad fräiwëlleg - zum neie *Lord Chancellor* gemaach ginn. An där Funktioun koum hien zu grousser Éier, an hien hat och vill Succès, souguer wann hien zimmlech haart mat de Persoune verfuer ass, déi als "Heretiker" verfollegt goufen. Geschwënn ass hien awer a Konflikt mam Kinnek geroden: den Thomas More war net d'accord mam Henry VIII. senger Politik vis-à-vis vun der Kierch, respektiv vum Poopst, an hie war och, am selwechten Zesummenhank, géint d'Aart a Weis, wéi de Kinnek mat senger Fra, der Catherine vun Aragonien, ëmgaangen ass (de Kinnek wollt mat alle Mëttele säi Bestietnes opléise loossen, fir seng Mätress, d'Anne Boleyn, ze bestueden). 1532 huet den Thomas Morus demissionéiert, a 1534 huet hie refuséiert, iergendeen Eed ofzeleeën, deen am Widdersproch mam Poopst senger Autoritéit kéint sinn. Dofir ass hien an den Tower vu London agespaart, a wéineg méi spéit - no engem faule Prozess - gekäppt ginn. Ganz Europa war vum deem "riichterleche Mord" geschockt.

## Wierk (Auswiel)
* *Picus, Earl of Mirandula* ; Biographie; 1510.
* *History of Richard III* ; ëm 1513.
* *Utopia* ; op Latäi geschriwwen, a 1515 (2. Bd.) a 1516 (1. Bd.) publizéiert.
* *Dyaloge concerning Heresies* ; (?).
* *Correspondance* ; eréischt 1948 editéiert.

## Literatur
* A. Prévost, *Thomas More (1478-1535) et la crise de la pensée européenne* ; Paräis (Mame), 1969.
* R.W. Chambers, *Thomas More* ; London, 1935.
* E. Dermenghen, *Thomas Morus et les utopistes de la Renaissance* ; Paräis (Plon), 1927.
Julija Tymoschenko

D**'Julija Wolodymyriwna Tymoschenko** (Ukrainesch Юлія Володимирівна Тимошенко), gebuer de 27. November 1960 zu Dnipropetriwsk als *Julija Wolodymyriwna Hrihjan*, ass eng ukrainesch Politikerin. Si war vu Januar bis September 2005 a vun Dezember 2007 bis Mäerz 2010 Premierministesch vun der Ukrain.

## Um Spaweck

* Offiziell Websäit
Marc Gerson

De **Marc Gerson**, gebuer de 26. Oktober 1954 an der Stad Lëtzebuerg, ass e fréiere lëtzebuergesche Volleyball- a Beachvolleyballspiller an Trainer.

Hien huet am Laf vu senger Karriär iwwer 200 Matcher an der Nationalekipp gespillt. 
## Kuckt och
Gaston Diederich

De **Gaston Diederich**, gebuer de 15. September 1927 zu Lëtzebuerg, a gestuerwen den 31. Dezember 2007, war e lëtzebuergesche Jurist am Staatsdéngscht.

Hie war bis 1992 Distriktskommissär am Distrikt Lëtzebuerg a vum 29. Dezember 1976 bis den 11. Februar 1998 Member vum Staatsrot. No senger Demissioun am Staatsrot gouf do de Carlo Meintz säin Nofollger.

Op sportlechem Plang war hien a senge jonke Joren als Boxer aktiv, a war e puermol lëtzebuergesche Landesmeeschter.

## Gielercher
* 

## Kuckt och
Infrabel-Linn 167

**D'Infrabel-Linn 167** ass eng Zuchstreck, déi Attem mat Autelbas am Oste vun Arel verbënnt. Si ass eng Verbindung tëscht de groussen Ardennenachse vun de Linnen 162 an 165.

## Entwécklung
* 1862: Arel - Autelbas - Attem
* 1863: Attem - Lonkech
* 1873: CFL-Linn 6 gëtt bis Rodange gebaut.
* 1874: Linn 171 tëscht Rodange an Attem. Si huet vun Ufank un zwee Gleiser.
* 1876: Autelbas - Attem kritt en zweet Gleis.
* 1877: Vun Attem gëtt eng Streck op Signeulx gebaut. Dat ass dat éischt Stéck vun der Linn 165.
* 1884: Och Attem - Lonkech kritt en zweet Gleis.

Schonn 1970 fiert de leschte Persounenzuch iwwer d'Linn 167 a Frankräich.
Vun den 1970er Joren u verschwënnt dann d'Stolindustrie aus dem Dräilännereck an de Giddertransport hëlt staark of. Déi vun do un iwwerdimensionéiert Gleisanlage gi schrëttweis zeréckgebaut.

1988 gëtt d'Streck Attem-Lonkech eegleiseg zeréckgebaut a mat enger 25kV 50 Catenaire ekipéiert, fir datt d'SNCF mat hiren elektresche Lokomotive bis Attem fueren kann.

1991 gëtt eent vun de Gleiser vun der Streck Autelbas - Attem ofgerappt. Datt se net komplett ofgerappt gouf, war well s'eng Alternativ fir den internationalen Trafic war, am Fall wou et op der Streck Namouer-Lëtzebuerg zu Problemer kéim.

1993 gëtt Attem - Lonkech ofgerappt an 1994 duerch d*'Éibenger Kéier* ersat. De Lokomotivwiessel mat der SNCF ass vun do un zu Rodange. Fir d'SNCB an d'CFL huet déi nei Verbindung de Virdeel datt d'Gidderzich direkt op Lëtzebuerg fuere kënnen, ouni zu Attem Kapp ze maachen.

2002 gëtt d'Linn 167 am Kader vun der Elektrifizéierung vun der Linn 165 mat elektrifizéiert. Tëscht Attem an der Sortie vum Triage, ass et eng 25kV 50 Wiesselstroumcatenaire, an tëscht der Sortie vum Triage an dem Y bei Autelbas eng 3kV Gläichstroum Catenaire.
 

Fichier:20090413 Athus gare vue des voies.jpg|D'Gare zu Attem.
Fichier:2007-06-30_gare_messancy_reliftée.jpg|De Quai zu Miezeg


## Zich déi iwwer d'Linn 167 fueren
* L Zich vun der Relatioun Arel - Attem - Rodange.
* Vereenzelt Gidderzich Stackem - Attem.
* Bei Iwwerlaaschtung vun der Athus-Meuse ginn heiansdo Zich vum Sibelit via d'Linn 167 deviéiert.

## Um Spaweck
Jan Eelen

De **Jan Eelen**, gebuer 1970 zu Léiwen, ass e flämeschen Televisiounsregisseur an Dréibuchauteur.

Hien huet ë.&nbsp;a. an den Tëleesserien *[[Vaneigens]], [[Alles Kan Beter]], [[In de gloria]]* an *[[Het Eiland]]* Regie gefouert.

Hien ass de Bouf vum Psycholog Paul Eelen an der Rita Beckx, an en huet zwéi Bridder.

## Um Spaweck
Ady Schmit

Den **Ady Schmit**, gebuer de 17. August 1940 an der Stad Lëtzebuerg, ass e fréiere lëtzebuergesche Foussballspiller an -trainer.

Vun 1953 bis 1959 huet hien a verschiddene Jugendekipp vun der Fola zu Esch gespillt. Vun 1958 bis 1961 huet hie bei der CS Fola Esch an der éischter Ekipp gespillt. Tëscht 1961 an 1970 huet hien an 287 Matcher 70 Goler fir den FC Sochaux geschoss. Zesumme mam Vic Nurenberg (7 Goler) ass Sochaux 1962 an déi éischt franséisch Divisioun geklomm.

Duerno huet hie bis 1973 beim FC Mulhouse 5 Goler a 84 Matcher geschoss. An de Joren 1973 bis 1975 war hie Spillertrainer beim SAS Epinal. Duerno koum hien zeréck op Lëtzebuerg wou hie bei der Spora Lëtzebuerg, beim CS Péiteng a bei der CS Fola Esch Trainer war.

Tëscht dem 11. November 1959 am 15. November 1970 huet hien a 45 Matcher 7 Goler fir déi lëtzebuergesch Foussballnationalekipp geschoss.

## Kuckt och
Mary Tudor

**Mary Tudor** ass den Numm vu follgende Persounen:
* Mary Tudor (1516–1558), Kinnigin vun England;
* Mary Tudor (1496–1533), Schwëster vum Henry VIII. vun England;
* Mary Tudor (1673–1726), Duechter baussent dem Bestietnes vum Charles II. vun England.
Marcel Kreuter

De **Marcel Kreuter**, gebuer den 1. September 1939 zu Diddeleng, ass e fréiere lëtzebuergeschen Handballspiller an Handballtrainer.

Zanter 1960 huet de Kreuter 69-mol fir déi lëtzebuergesch Härenhandballnationalekipp gespillt, an huet 92 Goler geschoss. Vun 1970 bis 1974 war hien och den Haapttrainer vun der Lëtzebuerger Härenhandballnationalekipp.

## Kuckt och
Mathias Ruden

De **Mathias Ruden**, gebuer den 23. Oktober 1874 zu Konsdref, an och do gestuerwen den 13. Januar 1946, war e lëtzebuergesche Schrëftsteller.

Vu Beruff war hie Bauer an hien hat weider keng Schoule gemaach. Hien huet sech vill mat der Mammesprooch ofginn an ettlech Theaterstécker fir d'Duerfjugend geschriwwen. Déi handele vu fréiere Bräich beim Kanddaf, Kiermes, Hochzäit, Begriefnes, vun ale Spréchwierder a Vollekslidder a komeschen Typpen an hire Spiichten, déi him deelweis vu sengem Papp iwwerdroe goufen. Si beschreiwen d'Liewe vum klenge Bauerevollek an enger säfteger Sprooch.

Beim Schoulgesetz vun 1912 huet hie bäigedroe fir d'Lëtzebuergesch als Flichtfach an der Primärschoul anzeféieren. Enn 1945 gouf de Mathias Ruden als Member vum Institut grand-ducal gewielt.

### Wierker
* D'Fraen um Kanddaf an der aler Zeit
* Eng Ucht an der aler Zeit
* D'Goldfrächen
* D'Dame-Blanche vum Möllerdall.

## Um Spaweck
* Erënnerungen un de RUDENS Mathias vum Joseph Hess
Le combat dans l'île

**Le combat dans l'île** ass e franséische Film vum Alain Cavalier aus dem Joer 1962.

## Ëm wat geet et am Film?
E politescht Drama.

## Um Spaweck
Anna Kim

D**'Anna Kim**, gebuer den 10. September 1977 zu Daejeon a Südkorea, ass eng éisträichesch Schrëftstellerin.

## Um Spaweck
* Websäit vum Anna Kim
Alphonse Claude du Pasquier

De Barong **Amour Alphonse Claude du Pasquier de Dommartin**, gebuer den 30. Mäerz 1792 zu Iechternach, a gestuerwen den 1. Mee 1872, war e lëtzebuergeschen Industriellen a Schmelzhär.

Hien hat 1820 sengem Schwéierpapp, dem Joseph de Blochhausen, déi Colmer Schmelz an d'Schlass ofkaaft. 1845 huet en déi ganz Proprietéit un de Kinnek-Groussherzog Wëllem II. verkaaft.

## Famill

De Claude du Pasquier war de Bouf vum Michel Ignace du Pasquier an deem senger Fra Marguerite Madelaine de Blair. Hien hat ee Brudder, de Charles Hippolyte du Pasquier.

Den 8. Oktober 1816 huet hie sech mat der Hyacinthe de Blochausen (1793-1843) bestuet an d'Koppel krut dräi Kanner.
* Charles Joseph du Pasquier, deen Offizéier an der franséischer Arméi gouf an Deputéierte vum Departement Vosges war.
* Maximilien Hippolyte du Pasquier, deen Explorateur war.
* Pauline Hyacinthe du Pasquier, bestuet de 15. Oktober 1849, zu Metz mam Ludovic Raillardy de Prauthois.
Nationalpolitische Erziehungsanstalt Kolmar-Berg

Ënner der Bezeechnung **Nationalpolitische Erziehungsanstalt Kolmar-Berg** gouf eng Eliteschoul fir Meedercher tëscht 1941 an 1944 vum däitsche Besatzer zu Colmer-Bierg am Schlass bedriwwen.

Den 9. Februar 1941 huet de Gauleiter Gustav Simon op enger *Grosskundgebung* duergeluecht, wéi am Kader vun enger "*Vereinheitlichung des volksdeutschen Raumes im Westen*" Lëtzebuerg ideologesch, wirtschaftlech a kulturell an de "Gau Moselland" sollt integréiert ginn. Als eng Mesure dozou huet hien ë.&nbsp;a. ugekënnegt, eng "Napola" (Nationalpolitische Erziehungsanstalt) zu Colmer-Bierg anzeriichten.

Dës Institutioun gouf den 22. Abrëll 1941 gegrënnt, mat ufanks enger Direktesch, der Hedwig List, an dräi Enseignanten (1942 waren et der sechs, 1943 zéng). Et huet sech dobäi ëm eng *Oberschule* fir Meedercher gehandelt, wou de Schwéierpunkt op sproochlecher an hauswirtschaftlecher Formatioun louch. D'Schülerinnen, bal alles Däitscher, déi och Member vum Bund Deutscher Mädel waren, waren do am Pensionat.

Am Schlass Bierg, dat zanter dem 10. Mee 1940 eidel stoung, gouf villes ëmgebaut, a wéi déi Däitsch nees fort waren, waren och déi meescht Konschtwierker a Miwwele verschwonnen. D'Miwwele goufe geklaut an am *Reich* verklappt.

Den 28. August 1944, wéi d'Amerikanesch Arméi ëmmer méi no koum, goufen déi däitsch Schülerinnen an dat däitscht Léierpersonal fir d'éischt an d'Haaptquartéier, d'Schlass Bensberg zu Bergisch Gladbach bei Köln, a Sécherheet bruecht, duerno, wéi et och do kritesch gouf, op d'Insel Reichenau um Konstanzer Séi.

## Literatur
* Jodda-Flintrop, Stefanie, 2010. "Wir sollten intelligente Mütter werden". Nationalpolitische Erziehungsanstalten für Mädchen. 258 S. BOD, Norderstedt. ISBN 978-3-8391-2663-9.
* Krantz, Robert, 2009. " '...auf ausdrücklichen Befehl des Führers als kriegsentscheidende Erziehungseinrichtung...': Materialien zur 'Nationalpolitischen Erziehungsanstalt Kolmar-Berg' vom Einzug in das ehemalige grossherzogliche Schloss (1941) bis zur Auflösung in Reichenau (1945)." In: *[[Galerie (Zäitschrëft)|Galerie, Revue culturelle et pédagogique]]* (25), Nr. 4: 561-612.
* Krantz, Robert, 2010. Die politische Satire gegen das Naziregime. Karikatur, Witz, Spott, Humor und Karikatur in Luxemburg. 207 S. Éditions Kremer-Muller & Cie, Esch-sur-Alzette. [Mit Beiträgen von Paul Lesch und Fränk Schroeder] S.109.

## Um Spaweck

* Artikel "Nationalpolitische Erziehungsanstalten im Dritten Reich" (mat 3 Fotoen, déi op Schlass Bierg opgeholl goufen)
* Artikel "Elite-Internate im Dritten Reich" (mat 2 Fotoen, déi op Schlass Bierg opgeholl goufen)
* De Kinosfilm ''Napola: Elite für den Führer'' an der Mediathéik vun der BnL (Regie Dennis Gansel. München: Constantin Film, 2004. DVD, zirka 110 Min.)
* Weider Dokumenter zum Theema ''Napola'' op nationalsozialismus.de
* Dokumentarfilm "Die Napola-Erziehung hat mir in der Marktwirtschaft geholfen" op heise.de (telopolis)
Stephen Wiltshire

De **Stephen Wiltshire**, MBE, gebuer de 24. Abrëll 1974 zu London, ass en autistesche Kënschtler mat enger Inselbegabung. Hien intresséiert sech haaptsächlech fir Äerdbiewen, Autoen an Architektur.

## Liewen
Beim Stephen Wiltshire, och „déi lieweg Kamera“ genannt, gouf am Alter vun dräi Joer Autismus diagnostizéiert. Am selwechte Joer ass säi Papp bei engem Motoradsaccident gestuerwen. Am Alter vu véier Joer gouf de Stephen un d'Queensmill School a London verwisen, wou säin Interesse fir d'Zeechne wakreg gouf. Seng Zeechnunge ware fir hien e Mëttel fir ze kommunizéieren. Am Alter vun aacht Joer huet hien ugefaangen Autoen a Stied no Äerdbiewen ze molen.

Säi Schoulmeeschter, de Chris Marris, huet seng Begabung gefërdert. Mat senger Hëllef huet de Wiltshire am Alter vun néng Joer geléiert ze schwätzen. Mat zéng Joer huet de Wiltshire eng Serie vu Biller gezeechent, genannt *London Alphabet*, eng Rei vu Londoner Attraktiounen, jeeweils eng Zeechnung pro Buschtaf.

Mëttlerweil ass de Wiltshire e berüümte Kënschtler. Seng Inselbegabung mécht et him méiglech, en Objet ze kucken an duerno e ganz exakt an detailléiert Bild dovun ze zeechnen. Op dës Aart a Weis huet hie komplett Stadbiller vu London, Roum, Hongkong oder Frankfurt am Main gezeechent, nodeem e just eng Kéier mat engem Helikopter iwwer d'Stad geflunn ass. Hien ass och fäeg, imaginär Biller ze molen, wéi d'Saint Paul's Cathedral déi a Flame steet.

Dem Wiltshire säi Wierk ass zanterhier Bestanddeel vun enger ganzer Rei TV-Dokumentatiounen. Den Neurolog Oliver Sacks huet him e Kapitel dediéiert a sengem Buch *An Anthropologist On Mars*.

Am Joer 2007 gouf de Stephen Wiltshire an Unerkennung fir seng Leeschtungen duerch d'Elisabeth II. zum Member of the Order of the British Empire (MBE) ernannt.

## Wierker
* *Cities* (1989)
* *Floating Cities* (1991)
* *Stephen Wiltshire's American Dream* (1993)

## Um Spaweck
* Websäit vum Stephen Wiltshire
Dëschtennis

**Dëschtennis**, och als *Ping-Pong* bekannt, ass eng Sportaart bei där zwéin oder véier Spiller e liichten, huele Ball mat enger Dëschtennisrackett iwwer en Dësch mat engem Netz schloen.

Dëschtennis gëtt op engem matte gréngen oder bloen, och alt emol engem schwaarzen Dësch gespillt, op deem e Filet d'Spillfeld an zwou Hallschenten deelt. Den Dëschtennisball ass gemenkerhand wäiss (seelen orange), besteet aus Plastik (fréier Zelluloid), weit 2,7&nbsp;g an huet en Duerchmiesser vu 40&nbsp;mm. All Spiller huet eng Dëschtennisrackett déi op enger Säit schwaarz an op der anerer Säit entweeder gréng, rosa, hellblo oder mof ass. D'Rackett gëtt mam Shakehand-Grëff oder - haaptsächlech an Asien - am Penholder-Stil am Grapp gehalen.


Fichier:Cpen fh bh.png|Virhand a Réckhand am Penholder-Stil
Fichier:TT-Shakehand VH.jpg|Shakehand-Grëff (Virhand)


Kompetitioune ginn am Eenzel, Duebel oder Gemëscht gespillt. E Saz ass eriwwer soubal ee Spiller eelef Punkten an op d'mannst zwéi Punkte Virsprong huet. All Spiller huet zwéin Opschléi (Servicen) hannerteneen, duerno wiesselt d'Opschlagrecht. E Match geet am Normalfall iwwer dräi Gewënnsätz („Best-Of-Five“), bei groussen Tournoie gëtt iwwer véier Gewënnsätz („Best-of-Seven“) gespillt.

## Dëschtennis zu Lëtzebuerg
Lëtzebuerg huet ëm déi 75 Dëschtennisclibb déi am nationale Verband federéiert sinn.

## Kuckt och
* Lëscht vu lëtzebuergeschen Dëschtennisveräiner

## Um Spaweck

* Informatiounen iwwer den Dëschtennis op der Internetsäit vun den Olympesche Spiller 2024 zu Paräis
Jean Serres

De **Jean (Jeng) Serres**, gebuer den 8. Mäerz 1924 an Däitschland, a gestuerwen den 28. Februar 1975 zu Keel, war e lëtzebuergesche Boxer. Hie war zweemol lëtzebuergesche Landesmeeschter.

De Jeng Serres war de Papp vum Fred Serres.

## Kuckt och
Vannes (Homonymie)

**Vannes** ass den Numm vun dräi Uertschaften a Frankräich:
*Vannes, den Haaptuert vum Morbihan.
*Vannes, eng Uertschaft an der Gemeng Sainte-Maure an der Aube.
*Vannes, eng Uertschaft an der Gemeng Vauclaix an der Nièvre.
Charles Thirion

De **Charles Thirion**, gebuer 1838 zu Nivelles, a gestuerwen 1920, war e belschen Architekt vu Verviers.

Eng grouss Partie vu Gebaier zu Verviers goufe no senge Pläng gebaut, dorënner de Spidol, de Manège, de Grand-Théâtre La Bonbonnière, d'Kierch Sainte-Julienne, den Hôtel Bettonville, de Laoureux, an d'Bank vu Verviers. Hien hat 1912 och déi éischt Entwërf vun der Gare vu Verviers gemaach, déi spéider géint 1930 vum Émile Burguet iwwerschafft goufen, an no deenen dunn d'Gare gebaut gouf.

Hie war de Papp vum Architekt Carlos Thirion.
## Aner Wierker
*D'Haupeschkierch zu Heusy
*D'Schlass vun Heeschdref
*Zu San José (Costa-Rica) d*'Escuela Metálica Buenaventura Corrales*.
Charles Joseph du Pasquier

De **Charles Joseph du Pasquier de Dommartin**, gebuer zu Metz de 24. Juli 1817, a gestuerwen zu Paräis den 20. Mee 1871, war e franséischen Offizéier a Politiker.

De Charles Joseph huet seng Offizéieschléier tëscht 1836 an 1838 an der Offizéieschschoul Saint-Cyr déizäit zu Saint-Cyr an den Yvelines gemaach wou hien an der *Promotion de l'Obélisque* war.
Den 1. Oktober 1838 gouf hie Kavalleriesleitnant (Sous-lieutenant) am 2. Dragounerregiment. De 6. Dezember 1842 gouf en zum Läitnant ernannt, an den 9. Dezember 1847 zum Capitaine.

Wéi d'keeserlech Garde gegrënnt gouf koum e bei d'Regiment vun de Guiden. Den 2. August 1858 gouf e Schwadrounskommandant beim 1. Cuirasséierregiment, a gouf 1861 chevalier vun der Légion d'honneur ernannt.
Vum 21. Dezember 1866 bis zu senger Pensioun den 22. Dezember 1868 war e Lieutenant-colonel vum 6. Regiment vun de *Chasseurs à cheval*.
Vun 1861 un war hie *Conseiller général* vum Departement Vosges an en huet de Canton de Châtenois vertrueden. Bei de Legislativwale vun 1869 gouf hien als Deputéierten an de Senat gewielt, wou hie sech fir e Krich géint Preise staark gemaach huet.
No der Revolutioun vum 4. September 1870, huet hie sech an d'Privatliewen zeréckgezunn, ënner anerem well en e Schlag kritt hat a geläämt war. 
## Famill

De Charles Joseph war de Bouf vum Alphonse Claude du Pasquier an der Hyacinthe de Blochausen (1793-1843).
Hien hat nach zwee Gesëschter:

* Maximilien Hippolyte du Pasquier, deen Explorateur war.
* Pauline Hyacinthe du Pasquier, bestuet de 15. Oktober 1849, zu Metz mam Ludovic Raillardy de Prauthois.

Am Juni 1854 hat hie sech mat der Fanny Césarinne Adrienne Brocart Doumerc der Duechter vum Generol Doumerc bestuet an d'Koppel krut zwee Kanner:
*Emile Maurice Alphonse du Pasquier (1855-1933) bestuet mat der Jeanne Prieur de la Comble 
*Léonie Gabrielle du Pasquier (1857- ?)
Martin Van Buren

De **Martin Van Buren**, gebuer de 5. Dezember 1782, zu Kinderhook, New York, an och do gestuerwen de 24. Juli 1862, war den 8. President vun de Vereenegte Staate vun Amerika. Hie war Member an der Demokratescher Partei.

## Um Spaweck

* de President Van Buren op der Websäit vum Wäissen Haus
Quarzophyllade vu Schüttbuerg

D**'Quarzophyllade vu Schüttbuerg** sinn an der Geologie e Gestengs aus dem Ënneschten Emsium, déi no der Schüttbuerg genannt goufen.
## Um Spaweck
*Beschreiwung op geologie.lu
Pol Clemen

De **Pol** (**Paul**) **Clemen**, gebuer den 19. August 1861 an der Stad Lëtzebuerg, a gestuerwen och do de 26. Mee 1925, war e lëtzebuergeschen Auteur.

De Pol Clemen war vu Beruff Staatsbeamten. Hie war den Auteur an Haaptacteur vu Fuessëtzungen, déi vun der *Union dramatique* an der Villa Louvigny organiséiert goufen an, zesumme mam Lexi Brasseur, Auteur vu Revuen ënner dem Titel *Letzeburger Flautereien*.

Hien huet um *[[Wörterbuch der luxemburgischen Mundart]]* matgeschafft a war tëscht 1893 an 1900 Mataarbechter vum Charles Praum senger satirescher Zeitung *[[De Letzeburger (1893-1909)|De Letzeburger]]*.

Hie war ee vun de Grënnungsmembere vum Cercle artistique de Luxembourg.

De Pol Clemen war mam Alfred Kowalsky senger Sëschter Catherine bestuet, a Papp vun der Céline Clemen.

## Wierker
* (ënner dem Pseudonym **Jangharé**:) *Illustrirter humoristischer Führer durch Luxemburg (mit einem [[:Fichier:Map Luxembourg City 1895.JPG|Plan der Stadt]])*, 1895.
**Liddercher aus de Letzeburger Flautereien fum Lexi Brasseur a Pol Clemen* [1900].
* *Letzeburger Flautereien*, Text vum Paul Clemen, Musekarrangement vum J.A. Müller, 1901.
* *Lidder aus de Letzeburger Flautereien*, 1904 an der Melusina. Séchen an 3 Akte vum Lexi Brasseur a Pol Clemen, 1904.
* *Letzeburger Flautereien. Blokstek an 3 Akten an èngem Tablo,* 1916.
* Théâtre Municipal de la Ville de Luxembourg, L'Orphéon de Luxembourg, Melusina vum P[ol] Clemen a Lexy Brasseur. Revue vum Batty Weber, [1925].

## Gielercher
* 
* 

## Kuckt och
*Lëscht vu lëtzebuergesche Schrëftsteller

## Um Spaweck
Auer

Eng **Auer** ass e Miessinstrument, dat den aktuellen Zäitpunkt uweist oder en Zäitintervall miesst.

## Um Spaweck
Luc Decker

De **Luc Decker**, gebuer den 3. Mäerz 1977, ass e fréiere lëtzebuergesche Schwëmmer an Olympionik, Auteur an Diplomat.

Hien huet Lëtzebuerg bei den Olympesche Summerspiller 2000 zu Sydney vertrueden.

No sengem Politik-Studium op der Universitéit *Paris I Panthéon-Sorbonne* (bis 2003) ass de Luc Decker 2005 an de Wirtschaftsministère schaffe gaangen. Hie war do *Attaché de gouvernement 1er en rang* an ë.&nbsp;a. zoustänneg fir d'Relatioune mat der Press. Haut (2018) ass hien Direkter vum *[[Luxembourg Trade & Investment Office]] (*LTIO) zu Shanghai, an och do Generalkonsul vu Lëtzebuerg.

Hien ass parteipolitesch an de Reie vun der LSAP aktiv. 2011 huet hie seng *Master*-Aarbecht vun 2003, iwwer d'Strukturéierung vun der politescher Landschaft am Lëtzebuerger Land, publizéiert.

## Publikatiounen
* *La structuration de l'espace politique luxembourgeois - Genèse et institutionnalisation des partis politiques* ; Saarbrécken (*Éditions universitaires européennes*), 2011; ronn 140 Säiten; ISBN 978-613-1-54048-6
## Palmarès als Schwëmmer
* 3. Juni 2003 Lëtzebuerger Rekord am 200&nbsp;m *Papillon* op Malta an der Zäit vu 02:04,80

## Literatur
* Jérôme Quiqueret, *Du consensus au conflit - La structuration de l'espace publique luxembourgeois* ; in: *Le Jeudi*, Ausgab vum 6. Oktober 2011; S. 44.
* tw, *Neuerscheinung: "La structuration de l'espace politique luxembourgeois" von Luc Decker - Von der Entstehung eines Systems...* ; in: *Tageblatt*, Ausgab vum 27. September 2011.
* Jean Rhein, *La genèse des partis politiques (I)* ; in: *Le Quotidien* (Rubrique *Luxemburgensia*), Ausgab vum 29. September 2011.
* Jean Rhein, *Dans la recherche de l'autonomie (II)* ; in: *Le Quotidien* (Rubrique *Luxemburgensia*), Ausgab vum 30. September 2011.

## Kuckt och

## Um Spaweck
William Henry Harrison

De **William Henry Harrison**, gebuer den 9. Februar 1773 op der Familljeproprietéit *Berkeley Plantation*, am Charles City County, Virginia, a gestuerwen de 4. Abrëll 1841 zu Washington, war een U.S.-amerikanesche Generol, Politiker an den 9. President vun de Vereenegte Staate vun Amerika.

De 4. Abrëll 1841, nodeem hie knapps ee Mount President war, ass hien un enger Longenentzündung gestuerwen. Domat ass hien den éischte President dee wärend senger Amtszäit gestuerwen ass a bis elo dee mat der kierzter Presidence.

Hie war och de leschte President dee virun der amerikanescher Onofhängegkeetserklärung vun 1776 gebuer war a bis zum Ronald Reagan, den eelste gewielte President.

## Um Spaweck

* De President Harrison op der Websäit vum Wäissen Haus
Leopard Development

D'Team **Leopard Development** (UCI-Kierzel:LDT) ass zanter 2012 ee professionellt lëtzebuergescht Vëlossport-Continental Team an ass den Nofollger vun der Ekipp Leopard-Trek (UCI Kierzel:LEO) wat bis 2011 den Numm vum ProTeam RadioShack-Nissan-Trek war, vun deem et dunn d'Farmteam gouf.

Den Numm Leopard-Trek koum engersäits vun der *Leopard S.A.*, enger Firma, un där ë.&nbsp;a. de Sportmäzeen an Immobilien-Agent Flavio Becca bedeelegt ass, an vum US-amerikanesche Vëlosfabrikant Trek. Eng Rëtsch Sponsoren droe mat zum Finanzement vum Team bäi.

Zanter Januar 2012 steet och dee bis elo erfollegräichste lëtzebuergeschen Triathleet Dirk Bockel beim Team ënner Kontrakt.

## Team-Zesummesetzung

### 2017

### 2016

### 2013

### 2012

## Um Spaweck
* Offiziell Internet-Säit
* Documentaire: "Leopard: Requiem for a Team", e Réckbléck op 3 Joer Lëtzebuerger Vëlosgeschicht, rtl.lu 12. Januar 2014
* Offiziell Facebook-Fansäit
* Offiziellt Twitter-Profil
* Offiziellt YouTube-Konto
John Tyler

Den **John Tyler, Jr.**, gebuer den 29. Mäerz 1790 op der Familljeproprietéit am Charles City County, Virginia, a gestuerwen den 18. Januar 1862 zu Richmond, Virginia, war ee Jurist, Politiker an den 10. President vun de Vereenegte Staate vun Amerika.

Hie war zanter dem 4. Mäerz 1841 Vizepresident an ass de 4. Abrëll 1841, nom stënterlechen Doud vum President Harrison, deem säin Nofollger ginn. De 6. Abrëll 1841 gouf hie vereedegt.

## Um Spaweck

* De President Tyler op der Websäit vum Wäissen Haus
Virginia

**Virginia**, offiziell *Commonwealth of Virginia*, ass ee vun de 50 Bundesstaate vun de Vereenegte Staate vun Amerika.

## Geschicht
Virginia ass 1607 als brittesch Kolonie gegrënnt ginn. Am selwechte Joer gouf do och déi éischt permanent englesch Siidlung, *[[Jamestown]],* gegrënnt.

D'Meenunge ginn ausernee vu wou den Numm Virginia hierkënnt. Déi eng soen et wier zu Éiere vun der Kinnigin Elizabeth I. vun England, si war net bestuet an hat och keng Kanner, dofir hire Bäinumm "Virgin Queen", déi aner menge Virginia wier eng Verballhornung vun engem Indianerwuert "Wingandacoa" oder och "Wingina".

Wärend dem Amerikanesche Biergerkrich hu sech d'Bewunner am Weste vu Virginia zesumme gedoen an hiren eegene Staat gegrënnt: West Virginia. De Rescht ass loyal zu de Konfederéierte Staate vun Amerika bliwwen. Richmond gouf souguer als d'Haaptstad vun dëser neier Natioun erkläert. Duerch d'Besetzung vum Norde goungen nach aner Plazen u West Virginia verluer. Am Januar 1870, bal 5 Joer nom Enn vum Biergerkrich, gouf Virginia rëm als Staat an d'Union opgeholl.

## Geographie
### Situatioun an Topographie
Virginia läit um Atlantik, mat enger Grenz am Süden zu North Carolina an Tennessee, am Westen zu Kentucky a West Virginia, an am Norden, duerch de Potomac River getrennt, zu Maryland an dem District of Columbia. Duerch de westlechen Deel vum Staat verlafen d'Appalachen.

### Gréisst Stied

## Politik
Den aktuelle Gouverneur ass zanter dem 15. Januar 2022 de Republikaner Glenn Youngkin. Historesch gesi gëtt d'Wal vum Gouverneur zanter 1977 vun där Partei gewonnen, déi net d'Presidentschaft gewonnen huet (2021 war dat mam demokratesche President Joe Biden). Déi eenzeg Ausnam war 2013. Dem Gouverneur ass et verbuede fir konsekutiv Walen unzetrieden.

Fir d'Presidentschaftswal gëtt Virginia als e *Swing State* bezeechent, also hunn d'Republikaner genee wéi och d'Demokraten eng gutt Chance de Staat am *Electoral College* ze gewannen. Zanter 2008 awer hunn d'Demokrate véiermol hannereneen d'Wale fir d'Presidentschaft do gewonnen.

## Demographie

## Kuckt och
* Bundesstaat vun den USA

## Um Spaweck

* Offiziell Websäit vu Virginia
Lara Heinz

D**'Lara Heinz**, gebuer de 27. Mee 1981 an der Stad Lëtzebuerg, ass eng lëtzebuergesch Doktesch, fréier Schwëmmerin an Olympionickin.

## Sportlech Karriär
D'Lara Heinz ass beim Le dauphin zu Ettelbréck geschwommen a si war déi éischt Lëtzebuergerin, déi d'100-m-Nage libre (de 14. Abrëll 1996 an der Coque mat 59"74) a manner wéi enger Minutt geschwommen ass.  Si war och déi éischt lëtzebuergesch Schwëmmerin an der Nage libre bei Olympesche Spiller.

1998  ass si d'100&nbsp;m a manner wéi 58"00 geschwommen, där Zäit déi vum COSL als Norm festgeluecht gi war.

Op den Olympesche Summerspiller zu Sydney am Joer 2000 war si déi jéngst Athletin an der 7-käppeger Lëtzebuerger Ekipp. Si war deemools op Deuxième am Dikrecher Kolléisch an huet als éischt Lëtzebuerger Sportlerin vu legale Kader profitéiert fir ee Schouljoer an zwee Joer opzedeelen.

Si hat zu Sydney follgendes opweises:

* 50&nbsp;m-Nage libre: mat 2655 op Plaz 34 ënner 74 Konkurrentinnen aus 66 Natiounen 
* 100&nbsp;m-Nage libre: mat 5855 op Plaz 37 ënner 54 Konkurrentinnen aus 49 Natiounen

No hirem Lycéesofschloss huet d'Lara Heinz zu Bonn Medezin studéiert a war do am Schwammclub SSF Bonn 05 aktiv. Sie huet op den Olympesche Summerspiller 2004 zu Athen matgemaach a hat follgend Resultater:

* 50&nbsp;m-Nage libre: mat 2635 op Plaz 30 ënner 73 Konkurrentinnen aus 66 Natiounen 
* 100&nbsp;m-Nage libre: mat 5740 op Plaz 36 ënner 50 Konkurrentinnen aus 44 Natiounen

Mat 80 Meeschtertitelen a 75 Landesrekorden huet d'Lara Heinz no hirer Participatioun op de Spiller vun Athen mat hirer professioneller Karriär opgehalen.

## Berufflech Karriär
No hirer Première am Dikrecher Kolléisch (2001) huet si vun 2001 bis 2008 op der Rheinische Friedrich-Wilhelms-Universität zu Bonn Medezin studéiert an 2008 hiren 3. Staatsexame gemaach. Duerno huet si noeneen am St. Franziskus Kreiskrankenhaus zu Saarburg an am Krankenhaus der Barmherzigen Brüder zu Tréier geschafft.

Si schafft haut als Doktesch (*Fachärztin für Orthopädie & Unfallchirurgie*) an enger Praxis zu Éiter.

## Privatliewen
D'Lara Heinz ass bestuet a Mamm vun zwee Kanner.

## Auszeechnungen
* 1996 gouf si mam Präis vum jonken Espoir vum „Lëtzebuergesche Sportler vum Joer“ ausgezeechent.

## Kuckt och
Constant Wagner

De **Constant Wagner**, gebuer den 1. Januar 1941 zu Téiteng, a gestuerwen den 21. Oktober 2007 an der Stad Lëtzebuerg, war e lëtzebuergesche Sportschéisser an Olympionik.

Hien huet fir Lëtzebuerg un den Olympesche Summerspiller 1992 zu Barcelona deelgeholl a koum an der Loftpistoul (10 m) op déi 35. Plaz.

De Constant Wagner ass den eeleste Lëtzebuerger dee bis elo Lëtzebuerg op enger Olympiad vertrueden huet.
## Kuckt och
Waldhaff-Falkesteen

**Waldhof-Falkenstein**, op Lëtzebuergesch **Waldhaff-Falkesteen**, ass eng Uertsgemeng am Äifelkrees Béibreg-Prüm a Rheinland-Pfalz. Si gehéiert zur Verbandsgemeng Südeifel a läit am Naturschutzgebitt *Ourschleife-Falkenstein*.

## Geschicht
Falkesteen gouf 1173 eng éischt Kéier als Buergsëtz vum *Ludovicus de Falcunstein* ernimmt. D'Kapell vun der Uertschaft ass aus der éischter Hallschent vum 12. Joerhonnert. An der Opstellung vun de Lëtzebuerger Uertschaften aus dem Joer 1777 ass Falkesteen nach als Par opgefouert (kuckt och Bild 1, d'Kaart aus dem selwechte Joer).

D'Awunner vum Uert Waldhaff-Falkesteen hu sech hire Liewensënnerhalt gréisstendeels duerch Aarbecht op der Buerg verdéngt, déi bis zu der Eruewerung vum lénkse Rhäinuwänner duerch franséisch Revolutiounstruppen, 1794, eng eegestänneg Herrschaft war, déi zum Herzogtum Lëtzebuerg (Quartier Veianen) gehéiert huet.

1815 koum d'Uertschaft um Wiener Kongress bei d'Kinnekräich Preisen. Nom Éischte Weltkrich stoung d'Uertschaft zäitweis nees ënner franséischer Verwaltung.

Zanter 1947 gehéiert Waldhof-Falkenstein zum deemools nei gegrënnte Bundesland Rheinland-Pfalz.

## Uertsgemengerot
De Gemengerot vu Waldhaff-Falkesteen besteet aus 6 Conseilleren, déi bei der Gemengewal vum 7. Juni 2009 an enger Majorzwal gewielt goufen, an engem éierenamtlechen Uertsbuergermeeschter.

## Kuckeswäertes
* Buerg Falkesteen
* Point de vue mat Grillhütt: Vue erof op d'Buerg an op Biwels am Ourdall (cf. Bild 2)

## Illustratiounen

Fichier:Falkesteen_biwels.jpg|Bild 2. Vue vum Point de vue aus a Richtung Süden: d'Buerg Falkesteen mam Ourdall a Biwels am Hannergrond.


## Um Spaweck
* Waldhof-Falkenstein um Internetsite vun der Verbandsgemeng Neierbuerg
Van-Geet-Erëffnung

D**'Van-Geet-Erëffnung** ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A00 klassifizéiert.

D'Van-Geet-Erëffnung fänkt mam follgenden Zuch un:

:**1. Sc3**

## Varianten
### 1.... c5
* 1. Sc3 c5
No 1.... c5 ka Wäiss mat 2. e4 an den Zounene Sizilianer iwwergoen.

### 1.... d5
* 1. Sc3 d5

### 1.... Sf6
* 1. Sc3 Sf6

### 1.... e5
* 1. Sc3 e5
No 1.... e5 ka Wäiss mat 2. e4 an d'Wiener Partie iwwergoen.

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Van-Geet-Erëffnung ënner dem Schlëssel A00 klassifizéiert.
* A00: Onreegelméisseg Ufankszich

## Literatur
* Harald Keilhack: *Der Linksspringer 1.Sc3 - Studien einer alternativen Schach-Eröffnung*. Schachverlag Kania, 2003, ISBN 3-931192-20-2

## Kuckt och
* Schachnotatioun
Jeannette Goergen

D**'Jeannette Goergen**, gebuer als **Jeannette Philipp** den 30. November 1947 zu Iechternach, ass eng fréier lëtzebuergesch Bouschëtzin an Olympionickin.

## Karriär
D'Jeannette Goergen ass zimmlech spéit, mat 31 Joer, an éischter duerch Zoufall zum Bouschéisse komm. Wärend enger Vakanz am spuenesche Cadaqués huet si d'Bouschéissen ausprobéiert a Freed dru fonnt. Wéi se nees zeréck zu Lëtzebuerg war, huet si de François an d'Nelly Wies kontaktéiert, déi Responsabel vum Schéissclub Flèche d'or waren.

Et huet och net laang gedauert, bis si hir éischt Erfolleger feiere konnt: am Fréijoer 1980 koum si an der FITA-Ronn op iwwer 1.000 Punkten an zwee Joer méi spéit, wéi si beim neien Nationaltrainer Marcel Balthasar trainéiert huet, huet si den nationale Rekord op 1.234 Réng verbessert. Si gouf doropshin an den Elittekader vum COSL opgeholl a fir d’Olympesch Spiller 1984 zu Los Angeles qualifizéiert. Si huet de Fändel bei der Ouverture vun de Spiller gedroen a war déi eenzeg Fra am klenge fënnef-käppegen Nationalkader. Si koum ënner 47 Konkurrentinnen aus 24 Natioune mat am Ganzen 2.452 Réng op déi 16. Plaz.

Aacht Joer méi spéit, op de Spiller zu Barcelona, ​​koum d'Jeannette Goergen op en Total vun 1.261 Réng, wat nees gutt iwwer der Norm louch, déi vum COSL festgeluecht gi war (1.255 Réng als bescht Resultat mat enger Moyenne vun 1.245 Réng). Ënner 61 Konkurrentinnen aus 27 Natioune koum si mat 602 Réng op d'Plaz 48 an huet mat nëmmen néng Punkten d'Weiderkommen an an déi nächst Ronn verpasst.

Op der Weltmeeschterschaft zu Seoul 1985 huet d'Jeannette Goergen als éischt Lëtzebuergerin méi wéi 1.300 Punkte geschoss.

Si gouf 1983 an 1984 zur Sportlerin vum Joer gewielt.

## Privatliewen
Den 13. Juni 1970 ass d'Jeannette Philipp mam fréiere Waasserballspiller an Daucher Jean-Paul Goergen bestuet ginn.

## Kuckt och
Buerg Ouren

D**Buerg Ouren** ass eng Buergruin zu Ouren an der belscher Äifel an der Gemeng Buerg-Reiland an der Däitschsproocheger Gemeinschaft.

## Geographie

D'Buergruin läit op engem klenge Plateau matzen an der Uertschaft Ouren mat Zougank vun der Westsäit.

## Beschreiwung vun der Anlag
Vun der Buerg Ouren, déi um Ufank vum 19. Jh. nach stoung, mä net méi bewunnt war, an déi dunn an der Mëtt vum 19. Jh. versteet gouf, sinn haut just nach den Ënnerbau vun engem Ronntuerm (op der géier Ostsäit) a wéineg Mauerreschter erhalen, deelweis bis 2 m héich, mä ze wéineg, fir sech e Bild vun der ganzer Anlag maachen ze kënnen.

## Geschicht
Ouren war der Sëtz vun einer *Buergfräiheet*, e Wunnquartier bannent de Mauere vun enger Buerganlag.

D'Buerg huet mat Sécherheet schonn am 12. Jh bestanen.

D'Feudalschlass, vun deem praktesch näischt erhalen ass, gouf vun den Arméie vum Louis XIV. vu Frankräich zerstéiert.

Op Initiativ vum Tourissemveräi vun der Gemeng Buerg-Reiland goufen Enn der 1980er Joren Ausgruewungen op der Ourener Buerg mat der logistescher  Ënnerstëtzung vum Déngscht „*SOS Fouilles*“ duerchgefouert. Deemools goufen eng Partie Iwwerreschter topographesch vermooss. Déi archeologesch Fondmaterialien, gréisstendeels Fauna a Keramik aus de 17. - 18. Jh., sinn am archeologeschen Déngscht zu Léck versuergt.

## Illustratiounen

## Literatur
* Kurt Fagnoul: *Georg Hartmann und die Burgen zwischen Venn und Schneifel.* In: *Zwischen Venn und Schneifel.* Band 3, 1967. S. 97-98.
* Karl Leopold Kaufmann: *Der Grenzkreis Malmedy 1815-1865.* Röhrscheid, Bonn 1963.
* Klaus-Dieter Klauser: *ZVS-Rundwanderung durch Ouren.* o.O., 2011. online (Nogekuckt: 06.11.2014).
* Heribert Reiners: *Die Kunstdenkmäler von Eupen-Malmedy.* L. Schwann, Düsseldorf 1936.
* Georg Strasser: *Die Beziehungen der Familie von der Fels zur Stadt Trier von ca. 1300 bis 1450.* In: *[[Trierische Chronik]]*. Neue Folge XI, 1914/15. S. 34–38.
* Bernhard Willems: *Die Herrschaft Ouren.* In: *Zwischen Venn und Schneifel.* Band 1, 1965. S. 6–7.

## Kuckt och
* Lëscht vun de Buergen a Schlässer am Ourdall
## Um Spaweck
* 2000 Jahre Besiedelung (Pdf)
Ons Identitéit

***Ons Identitéit*** ass eng lëtzebuergesch *No-Budget-Produktioun* aus dem Joer 2010. De Film ass aus der Zesummenaarbecht vu jonke Leit aus oder ronderëm den Théâtre national du Luxembourg (TNL) entstanen. Am Generique gëtt de Regisseur net gewisen.

D'Première war den 13. November 2010 am Ciné Sura zu Iechternach. Zanter dem 2. Dezember 2010 kann de Film online, mat oder ouni däitschen oder franséischen Ënnertitelen, gekuckt ginn. Enn 2021 gouf de Film iwwer 8,000 Mol gestreamt.

## Ëm wat geet et am Film?
Et ass eng Satir ëm de Patriotismus an d'Nationalidentitéit déi ronderëm de Béier dréit, a méi speziell ëm de *Lëtzebéier*, oder wéi de *Wirtsen Emil* et ausdréckt:
"Et gëtt nach ëmmer e puer Leit, déi wësse firwat hir Grousselteren am Krich gekämpft hunn: Si hu fir ons Existenz gekämpft, fir ons Kultur... a fir onse Béier. Mir mussen eis hei am Land dofir asetzen datt fir onse BÉIER gekämpft gëtt!"

## Zitat aus dem Film
D'Ausseministesch: 
"*... soss kritt der esou eng an d'Suddel, datt der mengt de [[Musée d'art moderne grand-duc Jean|MUDAM]] wier e [[Musée]]!*"

## Kuckt och
* Lëscht vu lëtzebuergesche Filmer

## Um Spaweck
* De komplette Film op Vimeo
* D'Websäit vum Film
Roland Jacoby

De **Roland Jacoby**, gebuer de 16. Abrëll 1952 an der Stad Lëtzebuerg, ass e fréiere lëtzebuergesche Schéisser an Olympionik.

Hien huet Lëtzebuerg op den Olympesche Summerspiller 1980 zu Moskau, 1984 zu Los Angeles an 1988 zu Seoul vertrueden.

## Kuckt och
Ulf

D**'Ulf** ass eng besser Baach an de belschen Ardennen an der Provënz Lëtzebuerg an an der Provënz Léck.

Si entspréngt op enger Héicht vu ronn 490 Meter nordëstlech vun Deiffelt a mécht no ronn 250 Meter um Territoire vun der Gemeng Gouvy, op enger Längt vun ongeféier 800 m d'Grenz tëscht den zwou Provënzen éier se dann an der Gemeng Buerg-Reuland weiderleeft. Se leeft dann am Norde laanscht Espeler fir kuerz duerno no Südosten an Direktioun Oudler ofzebéien. Soubal se laanscht Oudler ass gëtt hiren Dall méi schmuel a féiert duerch d'Sektioun Reuland, fir op enger Héicht vun 350 m bei Weweler an d'Our ze lafen.

Gréisser Niewebaache sinn de Mühlbach, den Huscheiderbach an den Hollersbach.
Claude Rohla

De **Claude Rohla**, gebuer den 9. November 1951 zu Esch-Uelzecht, an do gestuerwen den 20. September 2011, war e lëtzebuergesche Bouschéisser an Olympionik.

Hien huet Lëtzebuerg op den Olympesche Summerspiller 1984 zu Los Angeles vertrueden.

## Kuckt och
Iris Roseneck

D**'Iris Roseneck** oder **Iris Kremer-Roseneck**, gebuer de 25. Juli 1967 zu Quierschied am Saarland (Däitschland) ass eng fréier lëtzebuergesch Schéisserin an Olympionickin.

## Sportlech Karriär
D'Iris Roseneck huet 1981 mam Sportschéissen ugefaangen a war beim Sport-Schéiss-Club Kayl lizenzéiert.

Fir d'Olympesch Summerspiller 1996 zu Atlanta hat si sech net qualifizéiert, konnt awer mat enger Wildcard un de Spiller deelhuelen. Mam Loftgewier koum si ënner 49 Konkurrentinnen aus 30 Natioune mat 387 Réng op d'Plaz 31.

## Privates
D'Iris Roseneck ass mam Schéisser Claude Kremer bestuet; si krut 1992 déi Lëtzebuerger Nationalitéit.

## Kuckt och
Zukertort-Erëffnung

D**'Zukertort-Erëffnung** ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen A04 bis A09 klassifizéiert.

D'Zukertort-Erëffnung fänkt mam follgenden Zuch un:

:**1. Sf3**

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Zukertort-Erëffnung ënner de Schlësselen A04 bis A09 klassifizéiert.
* A04: 1. Sf3
* A05: 1. Sf3 Sf6
* A06: 1. Sf3 d5
* A07: 1. Sf3 d5 2. g3
* A08: 1. Sf3 d5 2. g3 c5 3. Lg2
* A09: 1. Sf3 d5 2. c4

## Kuckt och
* Schachnotatioun
Peggy Regenwetter

D**'Peggy Regenwetter**, gebuer de 16. Februar 1971 zu Péiteng, ass eng fréier lëtzebuergesch Dëschtennisspillerin an Olympionickin.

## Sportlech Karriär
Vun 1987 bis 2009 huet d'Peggy Regenwetter 38-mol d'Lëtzebuerger Nationalmeeschterschaft gewonnen, dorënner 14-mol am Eenzel an all 12-mol am Dubbel an am Mixte. Si huet an där Zäit fir Veräiner zu Monnerech, Uewerdonwen, Diddeleng an Nidderkäerjeng gespillt. 

Si war tëscht 1987 an 2004  international aktiv an huet op eelef Weltmeeschterschaften an op d'mannst véier Europameeschterschafte matgemaach. Zesumme mat der  Ni Xia Lian koum si op der Europameeschterschaft 2000 an d'Finall am Dubbel. Sie huet sech am selwechter Joer och fir d'Olympesch Spiller zu Sydney qualifizéiert. Ënner 34 Koppelen aus 25 Natioune konnt d'Ekipp Regenwetter - Xia Lian sech fir d'Aachtelsfinall qualifizéieren, se ass awer géint d'Australierinne Miao Miao / Shirley Zhou eliminéiert ginn.

2000 gouf d'Ekipp Regenwetter - Xia Lian mam Präis „Lëtzebuergesch Sportsekipp vum Joer“ ausgezeechent.

## Privates
D'Peggy Regenwetter huet fir Spillschoulsjoffer geléiert an zu Diddeleng geschafft.

Si ass d'Duechter vum Jean Regenwetter, dee President vum nationale Vëlosverband vu Lëtzebuerg war, an huet zesumme mam Judoka an zweemolegen Olympionik Igor Muller e Bouf.

## Kuckt och

## Literatur
*Gricius, Pierre. *Luxemburger Sportlerinnen bei den olympischen Spielen 1924 - 2012*. Luxembourg: Conseil national des femmes, 2013. Print. S. 80-81. ISBN 978-2-9599734-5-1
Van't-Kruijs-Erëffnung

D**'Van't-Kruijs-Erëffnung** ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A00 klassifizéiert.

D'Van't-Kruijs-Erëffnung fänkt mat de follgenden Zich un:

:**1. e3**

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Van't-Kruijs-Erëffnung ënner dem Schlëssel A00 klassifizéiert.
* A00: Onreegelméisseg Ufankszich

## Kuckt och
* Schachnotatioun
Yves Clausse

Den **Yves Clausse**, gebuer de 4. Februar 1969 zu Ettelbréck, ass e fréiere lëtzebuergesche Schwëmmer an Olympionik.

Hien huet fir Lëtzebuerg un den Olympesche Summerspiller 1988 zu Seoul an 1992 zu Barcelona deelgeholl.

## Kuckt och
Opuntia microdasys

D***'Opuntia microdasys*** ass eng Planzenaart an der Gattung vun den Opuntien (*Opuntia*) aus der Famill vun de Kakteeën (Cactaceae). D'Epithète vun der Aart kënnt vun de griicheschen Adjektiven „μικρός“ (mikros) (*kleng*) an „δασύς“ (dasys) (*mat villen Hoer*).
 
## Beschreiwung
D**Opuntia microdasys'' wiisst a Form vun engem Trausch mat villen Äscht, deen héchstens 1 m héich gëtt. D'Segmenter si längelzeg bis ronn, blatzeg-gréng a kënnen 8 bis 15&nbsp;cm laang ginn. Op hinne wuesse reng Hoer. Déi opfälleg grouss a ronn [[Areole]] stinn no beieneen an hunn eng jett goldgiel oder brongelzeg [[Glochiden]]. Et ass ganz rar, datt se [[Dar (Botanik)|Dären]] hunn.

D'[[Bléi]]é si giel an hunn e roudelzegen Toun, si kënnen en Duerchmiesser bis zu 4&nbsp;cm hunn. D'[[Fruucht (Botanik)|Friichte]] si rout, a Form vun enger Bull, [[Frucht|Früchte]] a vu villen Areolen bedeckt, déi dicht Glochiden droen.

== Systematik a Verbreedung ==
D**Opuntia microdasys* ass virun allem an der [[Mexiko|mexikanescher]] [[Chihuahua-Wüst]] wäit verbreet, bis erof an de Bundesstaat [[Hidalgo (Bundesstaat)|Hidalgo]].

D'Aart gouf ënner hirem Numm 1827 eng éischt Kéier vum [[Johann Georg Christian Lehmann]] (1792–1860) beschriwwen. De [[Ludwig Georg Karl Pfeiffer]] huet se 1837 an d'Gattung *Opuntia* aklasséiert.

=== Literatur ===
* *Opuntia microdasys*. In: [[Edward Frederick Anderson|Edward F. Anderson]]: *The Cactus Family*. Timber Press: Portland (Oregon), 2001, S. 508, ISBN 0-88192-498-9
* *Opuntia microdasys* (Lehmann) Pfeiffer In: [[Nathaniel Lord Britton|N. L. Britton]], [[Joseph Nelson Rose|J. N. Rose]]: *The Cactaceae. Descriptions and Illustrations of Plants of the Cactus Family*. Washington, 1919, Band I, S. 120-122
* *Opuntia microdasys* <span class="Person">(Lehm.) Pfeiff.</span> In: [[Curt Backeberg]]: *Die Cactaceae: Handbuch der Kakteenkunde''. 2. Auflage, 1982, Band I, S. 575, ISBN 3-437-30380-5

## Um Spaweck
Passe-partout

Mat **Passe-partout** (oder **Passepartout**) ka gemengt sinn:

* an der Schlässerei, e Schlëssel, mat deem ee méi wéi ee Schlass opmaache kann: Passe-partout (Schlëssel);
* bei Biller, déi gerummt ginn, eng Zort Bord tëscht dem Bild selwer an der Rumm: Passe-partout (Konscht);
* e Personnage am Jules Verne sengem Roman *Le Tour du monde en quatre-vingts jours*.
* geleeëntlech gebraucht fir d'Drummsee